Auksavapsviniai

Auksavapsviniai (Chrysidoidea) – plėviasparnių vabzdžių antšeimis. Jam priklausančių rūšių priskaičiuojama apie 4000, daugiausia (apie 2500) auksavapsvių (Chrysididae) šeimoje. Rūšys paplitę visame pasaulyje, išskyrus poliarinius regionus. Dauguma jų yra parazitoidai, t. y. jų lervos vystosi kitų vabzdžių (vapsvų, įvairių bičių ir kt.) kūne. Auksavapsviniai smulkaus dydžio, kai kurios rūšys (ypač auksavapsvių šeimos) išsiskiria ryškiomis spalvomis.O'Neill, K. M. (2001). Solitary wasps: behavior and natural history. Cornell university press, p. 5-7

 Šeimos 
Auksavapsvinių rūšys skirstomos į 7 šeimas:
 Bethylidae
 Auksavapsvės (Chrysididae)
 Dryinidae
 Embolemidae
 Plumariidae
 Sclerogibbidae
 Scolebythidae

 Lietuvos auksavapsviniai 
Lietuvoje aptinkama apie 50 auksavapsvių šeimos rūšių.Orlovskytė, S., & Budrys, E. (2019). First records of Chrysis splendidula Rossi, 1790 (Hymenoptera: Chrysididae), and other corrections of the cuckoo wasp check-list of Lithuanian fauna. Bulletin of the Lithuanian Entomological Society., 3, 124-129. Kitos šeimos mažiau ištirtos.

Į Lietuvos raudonąją knygą yra įtraukta viena rūšis: didžioji auksavapsvė (Parnopes grandior), priskirta EN (grėsmingos būklės) kategorijai ir aptinkama tik pietryčių Lietuvoje.Didžioji auksavapsvė, Lietuvos raudonoji knyga

 Galerija 

 Šaltiniai 

Kategorija:Plėviasparniai